Silent Garden, plaja de la malul mării potrivită pentru cei ce adoră liniștea.
Peste 130.000 de turiști sunt în acest weekend pe litoral. În Constanța există o plajă pentru cei care adoră liniștea. Oaza de lângă mare a fost ideea lui Ioan Picu, care de doi ani dezvoltă proiectul Silent Garden.
Weekend-ul acesta, peste 130.000 de turiști își petrec vacanța pe litoralul românesc. Este destul de dificil să mai găsești un șezlong liber dacă nu ți l-ai rezervat din timp.Dacă vrei să scapi de aglomerația din Mamaia, e posibil să pierzi foarte mult timp în trafic până ajungi la plaja sălbatică din Corbu sau Vadu.Așa că mai bine rămâi la Constanța, aici există o plajă pentru cei care adoră liniștea. Francesco este dezvoltator imobiliar și locuiește în România de 14 ani."Sunt cu familia și ne bucurăm să stăm liniștiți, toată ziua în cursul săptămânii muncim și e mai bine să stăm așa numai noi și e foarte aproape de apă, chiar aici și ne bucurăm", povestit Francesco.Chiar dacă a venit cu băiețelul ei de câteva luni la plajă, Mădălina preferă să se relaxeze tot aici."Mie îmi place genul acesta de loc, cu muzică", afirmă Mihaela Tomescu, turistă.Oaza de lângă mare a fost ideea lui Ioan Picu, care de doi ani dezvoltă proiectul Silent Garden. Două luni a durat amenajarea locului care necesită mai multă îngrijire comparativ cu restul plajei.Gazonul este udat zilnic pentru ca tu să te bucuri de verdeață chiar dacă ești pe plajă."Zona aceasta este mult pe nu, nu ai voie să fumezi, nu ai voie să faci gălăgie, nu ai voie să deranjezi vecinul, nu ai voie să folosești produse pe care, decât reutilizabile, aici servim numai în sticlă, e o zonă unde vii după o săptămână de muncă să te relaxezi", a explicat Ioan Picu, antreprenor.